tartuNLP/wikipedia-smugri-20251201 huggingface dataset:
Tatu Varmanen

Tatu Varmanen (s. 9. heinäkuuta 1998 Sundbyberg, Ruotsi) on suomalainen jalkapalloilija, joka edustaa Ruotsin Superettanissa pelaavaa Östers IF:ää. Varmanen on ruotsalaisen IF Brommapojkarnan kasvatti. Hän on pelipaikaltaan laitapuolustaja.
Varmanen edusti kausina 2017–2018 turkulaisseura FC Interiä ja pelasi joukkueessa 31 veikkausliigaottelua, joista 28 ottelua avauskokoonpanossa. Hän siirtyi maaliskuussa 2019 tuolloin Ykkösessä pelanneen TPS:n riveihin yksivuotisella sopimuksella. Hän pelasi kauden 2019 aikana 18 sarjaottelua ja lisäksi täydet minuutit kahdessa liigakarsintaottelussa, joiden tuloksena TPS nousi takaisin Veikkausliigaan. Joulukuussa 2019 Varmanen teki TPS:n kanssa yhden vuoden jatkosopimuksen. Kaudella 2020 hän pelasi Veikkausliigassa 20 ottelua, joista 18 ottelua avauskokoonpanossa. Liigakarsinnassa KTP:tä vastaan hän loukkaantui ensimmäisessä ottelussa ja oli sivussa toisesta.
Varmanen siirtyi kaudeksi 2021 Ruotsin Superettanissa pelaavaan Östers IF:ään.
Saavutukset.
Seurajoukkueessa:
God of War (vuoden 2018 videopeli)

God of War on Sonyn kehittämä ja julkaisema toimintapeli. Peli on julkaistu PlayStation 4:lle vuonna ja Windowsille vuonna .
Pelissä päähenkilö Kratos on siirtynyt kylmään Pohjolaan. Kratoksen ääninäyttelijä on Christopher Judge.
Vastaanotto.
Peli on saanut Muropaketin arvostelussa täydet 5/5 tähteä.
J. E. H. MacDonald

James Edward Hervey MacDonald (12. toukokuuta 1873 Durham – 26. marraskuuta 1932 Toronto) oli kanadalainen taidemaalari, joka kuului Group of Seven -taiteilijaryhmittymään, jota oli mukana perustamassa. Hänen opettajiinsa kuului William Cruikshank. Kuvataiteen luomisen ohella hän muun muassa kirjoitti runoutta ja opetti Ontario College of Artissa. Hänen suosikkikirjailijansa oli Henry David Thoreau, jonka mukaan hän nimesi poikansa, kuvittaja Thoreau MacDonaldin.
Lennart Magnusson

Lennart Carl Oscar Magnusson (1. tammikuuta 1924 Tukholma – 2. syyskuuta 2011 Sundsvall) oli ruotsalainen miekkailija ja olympiamitalisti.
Magnusson saavutti kalvalla joukkuekilpailussa olympiahopeaa Helsingissä 1952.
Sven Fahlman

Sven Torsten Fahlman (11. heinäkuuta 1914 Tukholma – 23. kesäkuuta 2003 Sollentuna) oli ruotsalainen miekkailija ja olympiamitalisti.
Fahlman saavutti kalvalla joukkuekilpailussa olympiahopeaa Helsingissä 1952. Hän kilpaili samoissa kisoissa myös kalvan yksilökilpailussa ja floretin joukkuekilpailussa. Fahlman saavutti myös useita MM-mitaleja.
Assassin’s Creed Odyssey

 Assassin’s Creed Odyssey on Ubisoftin kehittämä ja julkaisema toimintaseikkailupeli "Assassin’s Creed" -pelisarjaan, jossa on aiempaa enemmän roolipelielementtejä. Peli on julkaistu 5. lokakuuta PlayStation 4, Windows ja Xbox One -alustoille. Peli sijoittuu Peloponnesolaissodan aikaan Kreikkaan.
Vastaanotto.
Peli on saanut Muropaketin arvostelussa 4,5/5 tähteä.
Berndt-Otto Rehbinder

Berndt-Otto Viktor Olof R. Rehbinder (1. toukokuuta 1918 Karlskrona – 12. joulukuuta 1974 Boden) oli ruotsalainen miekkailija ja olympiamitalisti.
Rehbinder saavutti kalvalla joukkuekilpailussa olympiahopeaa Helsingissä 1952. Hän kilpaili myös kalvan yksilö- ja joukkuekilpailussa olympiatasolla Melbournessa 1956 ja Roomassa 1960. Rehbinder saavutti myös useita MM-mitaleja.
Keski-Afrikan tasavallan kansallisarkisto

Keski-Afrikan tasavalla‎n kansallisarkisto () on Keski-Afrikan tasavallan pääkaupunki Banguissa toimiva kansallisarkisto. 
Kansallisarkisto on hoitanut myös Keski-Afrikan tasavalla‎n kansalliskirjaston (, ) tehtävää, eikä tasavallassa ole ollut erillistä kansalliskirjastoa vaikka tasavallan kansalliskirjastosta on laadittu säädös jo vuonna 1981 ja maan vapaakappaleoikeus on asetettu vuonna 1986 annetulla lailla. 
YK:n kehitysohjelma UNEPin mukaan keskiafrikkalaisten aikuisten lukutaito oli eräs maailman heikoimmista, sillä vain 36,8 prosenttia yli 15-vuotiaista osasi lukea vuonna 2015.
Bayonetta (pelisarja)

Bayonetta on Platinum Gamesin kehittämä toimintapelisarja.
Muuta.
Ensimmäiseen peliin perustuen on tehty anime-elokuva "". 
Kahden ensimmäisen pelin ääniraidat on julkaistu CD-levyllä Japanissa.
Hierakan-järviruo'onruoste

Hierakan-järviruo'onruoste ("Puccinia phragmitis") on kantasieni, jolla on kaksi vuorottaista väli-isäntää ja kolme vuorottaista itiötyyppiä. Sen hyvin näkyviä helmi-itiöitä saattaa tavata hierakoiden ("Rumex") ja raparperin ("Rheum") lehdiltä. Toisena isäntänään se käyttää järviruokoa ("Phragmites"), jonka tummanruskeat pitkulaiset talvi-itiöiden ja kellertävät kesäitiöiden pesäkkeet voivat olla vaikeita erottaa maastossa. Lajin on ensimmäisenä tieteelle kuvannut tanskalainen kirurgi Hans Christian Schumacher.
Jackson Odell

Jackson Odell (2. heinäkuuta 1997 – 8. kesäkuuta 2018) oli yhdysvaltalainen näyttelijä, joka esiintyi tv-sarjoissa "Goldbergit", "Moderni perhe", ja "iCarly".
Rakveren kunta

Rakveren kunta sijaitsee Pohjois-Virossa Suomenlahden etelärannalla Länsi-Virumaan maakunnassa sata kilometriä Tallinnasta itään.
Sijainti.
Kunta rajoittuu pohjoisessa Haljalan ja Viru-Nigulan kuntiin, etelässä Vinniin ja Tapaan sekä Rakveren kaupunkiin ja lännessä Kadrinaan.
Hallinto.
Rakveren kunta muodostettiin vuoden 2017 kuntauudistuksessa yhdistämällä vanha Rakveren kunta ja Sõmerun kunta uudeksi Rakveren kunnaksi. Uusi kunta otti käyttöönsä Rakveren lipun ja Sõmerun vaakunan. Rakveressä on 5 566 asukasta (1.1.2018).
Kunta muodostuu Lepnan, Näpin, Sõmerun ja Uhtnan pienkauppaloista (alevik) ja 47 kylästä (küla). Kunnan hallinnollinen keskus on Sõmerun pienkauppala.
Liikenne.
Valtatie 1 ja rautatie Tallinnasta Narvaan kulkevat Rakveren kautta. Valtatie 5 johtaa Rakverestä Pärnuun.
Tanskan 1. divisioona

Tanskan 1. divisioona on Tanskan jalkapalloilun toiseksi korkein sarjataso. 
Kaudella 2021–2022 sarjassa pelaa kaksitoista joukkuetta. Sarjan voittaja etenee suoraan pääsarjaan Tanskan Superliigaan. Toiseksi ja kolmanneksi sijoittuneet pääsevät liigakarsintoihin. Kaksi viimeistä putoavat kolmanneksi korkeimmalle sarjatasolle Tanskan 2. divisioonaan.
Vendsyssel FF

Vendsyssel Forenede Fodboldklubber on jalkapalloseura Hjørringin kunnasta. Seura pelaa kaudella 2024–2025 Tanskan toiseksi korkeimmalla sarjatasolla Tanskan 1. divisioonassa. Seura on perustettu vuonna 2013 FC Hjørringingin ja Frederikshavn fIn yhteistyöstä.
Garalo

Garalo on maalaiskunta ja sen keskuskylä Sikasson alueen Bougounin piirissä Malissa. Se sijaitsee 55 kilometriä Bougounista etelään. Kunnassa on 32 800 ja keskuskylässä 9 000 asukasta (vuonna 2009).
Garalon kunnan pinta-ala on 673,2 neliökilometriä. Se rajoittuu pohjoisessa Bougounin piirin Tiémala-Banimonotién ja Zantiébougoun, idässä Bladié-Tièmalan ja Yiridougoun, etelässä Sibirilan ja Yinindougoun sekä lännessä Yanfolilan piirin Gouananin ja Djiguiya De Kolonin kuntiin. Länsirajalla virtaa Baouléjoki. Seutu kuuluu Sudanin vyöhykkeeseen. Kasvillisuus on metsäsavannia. Kunnan länsiosassa sijaitsee Dialakoron metsäalue.
Kuntaan kuuluu 31 kylää. Asukkaat ovat etupäässä fulbeja, bambaroita ja soninkeja.
Garalon kautta kulkee Bougounista Manankoroon johtava maantie RN9. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra sekä myytäväksi kasvatettavat puuvilla, maapähkinä ja lehmänpapu. Kotieläimiä ovat naudat, lampaat, vuohet ja siipikarja. Lisäksi harjoitetaan keräilyä, käsityöammatteja ja pienimuotoista kaupankäyntiä. Garalossa ja Djinéssä pidetään viikoittain suuret markkinat.
Yiridougou

Yiridougou on maalaiskunta Sikasson alueen Bougounin piirissä Malissa. Sen keskuskylä Ouroumpana sijaitsee 95 kilometriä Bougounista kaakkoon. Kunnassa on 9 500 ja keskuskylässä 1 100 asukasta (vuonna 2009).
Yiridougoun kunta rajoittuu pohjoisessa Bougounin piirin Définan ja Bladié-Tièmalan, lännessä Garalon ja etelässä Sibirilan sekä idässä Kolondiéban piirin N’Golodianan, Kolondiéban ja Farakon kuntiin. Itärajalla virtaa Bagoén sivujoki Banifing.
Kuntaan kuuluu 16 kylää. Asukkaat ovat etupäässä bambaroita ja fulbeja. Uskontoja ovat islam ja animismi.
Yiridougoun liikenneyhteydet ovat heikot. Seudun pääelinkeinot ovat maanviljely, karjanhoito ja kaupankäynti. Tärkeimmät viiljelykasvit ovat puuvilla, maissi, hirssi ja durra. Kotieläimiä ovat naudat, lampaat ja vuohet. Kunnasta muutetaan ansiotöihin Norsunluurannikolle.
Monte Águila (Chile)

Monte Águila on Chilen kaupunki, joka sijaitsee Biobíon alueella, Cabreron kunnassa, kuusi kilometriä samasta Cabreron kaupungista etelään. Vuoden 2017 väestönlaskennan mukaan kaupungissa asui 6 574 asukasta.
Défina

Défina on maalaiskunta ja sen keskuskylä Sikasson alueen Bougounin piirissä Malissa. Se sijaitsee 80 kilometriä Bougounista kaakkoon. Kunnassa on 8 000 ja kylässä 2 300 asukasta (vuonna 2009).
Définan kunta rajoittuu pohjoisessa Bougounin piirin Zantiébougoun, lännessä Bladié-Tièmalan, etelässä Yiridougoun ja idässä Kolondiéban piirin N’Golodianan kuntiin. Maisemaa leimaavat tasangot ja alangot. Vesistöjä ovat Banin sivujoet. Seutu kuuluu Sudanin vyöhykkeeseen. Kasvillisuus on pensas- ja metsäsavannia.
Kuntaan kuuluu kahdeksan kylää.
Définan liikenneyhteydet ovat heikot. Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat puuvilla, durra, maissi, maapähkinä ja lehmänpapu. Kunnasta muutetaan ansiotöihin Malin kaupunkeihin ja Norsunluurannikolle.
I’m Not Afraid to Move On

I'm Not Afraid To Move On on Jostein Hasselgårdin esittämä kappale, joka edusti Norjaa vuoden 2003 Eurovision laulukilpailussa Riiassa. 
Kappale sijoittui Euroviisuissa 26 maan joukosta 123 pisteellä sijalle 4.
Heikki Korppi-Tommola

Heikki Korppi-Tommola (20. tammikuuta 1926 Virrat – 2. toukokuuta 2018 Vantaa) oli suomalainen arkkitehti. Korppi-Tommola kirjoitti ylioppilaaksi Tampereen suomalaisesta yhteiskoulusta 1946. Opinnot jatkuivat Teknillisessä korkeakoulussa, josta hän valmistui arkkitehdiksi 1956. Hän toimi 1956–1959 Kulutus­osuuskuntien Keskusliiton arkkitehtina ja sitten Varkauden kauppalanarkkitehtina, kunnes hän perusti 1963 oman arkkitehtitoimiston, jossa työskenteli uransa loppuun saakka.
Suunnittelutyössään Korppi-Tommola tavoitteli ajan hengen mukaisesti modernia ja funktionaalista tyyliä ihailemansa arkkitehti Alvar Aallon innoittamana. Hänen palkittuja töitään ovat Vantaan Kulomäen asuntoalue, Joroisten kunnantalon laajennus ja Kellokosken seurakuntakeskus, Puotinharjun yhteiskoulu, Varkauden uimahalli ja Hyvinkään lomakeskus.
Open Your Heart (Birgittan kappale)

Open Your Heart on Birgitta Haukdalin esittämä kappale, joka edusti Islantia vuoden 2003 Eurovision laulukilpailussa Riiassa. 
Kappale sijoittui Euroviisuissa 26 maan joukosta 81 pisteellä sijalle 8.
Tove Styrke

Tove Anna Linnéa Östman Styrke (s. 19. marraskuuta 1992), tunnetaan paremmin taiteilijanimellään Tove Styrke, on ruotsalainen pop-laulaja. Styrke sai huomiota medialta ja herätti levy-yhtiöiden kiinnostuksen ollessaan kilpailija Ruotsin Idols-laulukilpailussa vuonna 2009. Hän liittyi Sony Music -levy-yhtiöön joulukuussa 2009, jonka kautta hän on julkaissut kolme studioalbumia ja kaksi extended playtä.
Diskografia.
Studioalbumit
EP:t
Singlet
Plunge (albumi)

Plunge on ruotsalaisen muusikko Karin Dreijer Anderssonin toinen studioalbumi Fever Ray -taiteilijanimellä, jonka julkaisi Rabid Records 27. lokakuuta 2017. Albumi julkaistiin yllätysjulkaisuna ja julkaisua edelsi yksi single, "To The Moon and Back."
Albumi nauhoitettiin suurimmaksi osaksi Anderssonin omistamassa kotistudiossa Tukholmassa. Albumi on tyyliltään elektronista pop -musiikkia ja se sisältää paljon suoria poliittisia sanoituksia.
Legba

Legba on Länsi-Afrikan Dahomeyn mytologiassa taivaallinen kujeilijajumala, jolta ihmiskunta on oppinut ennustamisen ja oraakkeleiden tulkinnan taidot. Legban pyhä eläin on koira, joka toimii hänen sanansaattajanaan.
Legba on häirikkö, joka rikkoo harmonian ja kylvää sekasortoa, mutta häntä ei pidetä pahana, vaan muutoksen airuena. Kuten kujeilijoilla usein, on myös Legballa ennustamisen lahja. Häntä kutsutaan lisäksi kielitaituriksi, sillä Legba kääntää ihmisille ylijumala Mawun muutoin käsittämättömät viestit. Hän on siis jumalten sanansaattaja.
Legba on fon-panteonin pienemmistä jumalista merkittävimpiä. Legba oli nuorin Mawu-Lisan 12 lapsesta. Kun maailmankaikkeus jaettiin heidän keskensä, Legballe ei jäänyt mitään. Tästä korvaukseksi hänelle annettiin sanansaattajan roolin sisarustensa ja vanhempiensa välillä. Viestintä on siis Legban toimiala. Mitään ei tapahdu hänen tietämättään. Tärkeää on, että Legba välittää ihmisten toiveet ja halut Vodunille.
Ihmiset uhraavat Legballe ja pelkäävät, että jos hän ei saa vaatimiaan uhrauksia, hän voi estää Vodunia kuulemasta heidän pyyntöjään. Ihmiset eivät myöskään luota Legbaan, ja he saattavat pitää häntä vastuullisena onnettomuuksista. He luonnehtivat häntä myös huijariksi. Legba on kuitenkin tärkeä henkilö määritettäessä ihmisten omaisuuksia, jotka yleensä voivat lähestyä Mawu-Lisaa vain hänen kauttaan.
Enkeliusko

Enkeliusko tai enkelihenkisyys on uushenkisyyden eli New Agen tai kansanuskon muoto, jossa uskotaan enkeleihin ja koetaan enkelikokemuksilla olevan myönteistä vaikutusta omaan arkielämään.
Enkeliusko on kasvattanut suosiotaan 2000-luvulla. Enkeliusko leviää kirjojen, messujen, medioiden, populaarikulttuurin ja ystäväverkostojen kautta. Se on globaali ilmiö, joka on tullut Suomeen erityisesti Ison-Britannian ja Yhdysvaltojen kautta. Suosittuja enkeliuskosta kirjoittajia ovat esimerkiksi englantilainen enkelikouluttaja Diana Cooper, irlantilainen Lorna Byrne, kreikkalainen Maria Zavou ja yhdysvaltalainen Doreen Virtue. Norjan prinsessa Märtha Louise on perustanut oman enkelikoulun.
Enkeliuskon taustalla ovat kristinuskon ja kristillisen taiteen perinteinen enkelihahmo sekä joukko vuosisatojen varrella esiintyneitä esoteerisia, raamatullisesta poikkeavia enkelikäsityksiä. Suomessa enkelikiinnostusta on herättänyt myös luterilainen suojelusenkelin kuvasto.
Uskontotieteen dosentti Terhi Utriaisen mukaan enkelikokemuksilla on enkeliuskoisiin hyvä vaikutus. He saattavat mieltää enkelit parhaiksi ystäviksi, joiden kanssa tavanomaisistakin arjen asioista tulee mukavaa. He kokevat saavansa enkelistä hyväksyvän kuulijan omille huolilleen. Joidenkin mukaan enkelit auttavat löytämään esimerkiksi kadonneita esineitä, pysäköintipaikkoja tai ajoreittejä. Jotkut enkeliuskoiset kertovat saavansa enkeleistä iloa ja kutkuttavaa jännitystä arkeensa.
Suomalaisista enkeleihin uskoo yhden arvion mukaan 41 prosenttia. Jotkut enkeliuskoisista ovat uskossaan tosissaan, osa mukana leikkimielellä. Enkeliuskoiset eivät muodosta yhtenäistä ryhmää vaan pieniä verkostoja. He ovat enimmäkseen naisia, tutkimusten mukaan jopa 94-prosenttisesti. Moni heistä kuuluu kirkkoon ja on kiinnostunut kokemuksellisesta uskosta. Suomessa julkisuuden henkilöt kuten Katri Helena, Manuela Bosco ja Jutta Urpilainen ovat kertoneet lehdissä enkelikokemuksistaan tai henkilökohtaisesta suhteestaan enkeleihin. Suomen luterilainen kirkko suhtautuu enkeliuskoon yleensä kielteisesti.
Jotkin yritykset tarjoavat enkelihoitoa. Enkelihoitajat ja enkeliopettajat pyrkivät energiahoidon avulla parantamaan stressistä ja kriiseistä sekä edistämään itsetuntemusta. Jotkut heistä voivat myös ”kanavoida” enkeleitä eli välittää näiden viestejä kevyessä transsitilassa.
Yleisurheilun GP-kisat 2018

Yleisurheilun GP-kisat järjestetään vuonna 2018 viidellä paikkakunnalla: Espoossa, Kuortaneella, Joensuussa, Lapinlahdella ja Lappeenrannassa.
Osakilpailut.
Espoo.
Espoon GP-kisat järjestettiin 13. kesäkuuta 2018.
Miehet
Naiset
Kuortane.
Kuortaneen GP-kisat järjestettiin 23. kesäkuuta 2018.
Miehet
Naiset
Joensuu.
Joensuun GP-kisat järjestettiin 4. heinäkuuta 2018.
Miehet
Naiset
Lapinlahti.
Lapinlahden GP-kisat järjestettiin 28. heinäkuuta 2018.
Miehet
Naiset
Lappeenranta.
Lappeenrannan GP-kisat järjestettiin 23. elokuuta 2018.
Miehet
Naiset
Myllyvesi ja Väärä-Kalkku

Myllyvesi ja Väärä-Kalkku ovat Pirkanmaalla Länkipohjan pohjoispuolella Jämsässä Korvenkylässä ja Orivedellä sijaitseva järvi. Järveen kuuluvat kaksi järviallasta Väärä-Kalkku ja Myllyvesi, mutta myös Kalkunjärven vedenpinta on näiden kanssa samalla korkeudella. Järvialtaan ovat yhdeydessä Myllyveteen kapeiden salmien kautta.
Väärä-Kalkun nimi on kirjoitettu myös ilman väliviivaa Väärä Kalkku.
Maantietoa.
Järven pinta-ala on 140 hehtaaria eli 1,4 neliökilometriä. Se on 2,1 kilometriä pitkä ja 1,0 kilometriä leveä. Se sijaitsee mäkisellä ylänköalueella mäkien välissä. Järvialtaita yhdistää toisiinsa Sulkusalmi, joka on yli 10 metriä leveä. Sulkusalmi on ruohikkoinen kapeikko, joka laskee vedet Viitalahteen. Järvellä on kartan mukaan kaksi pientä saarta, joista yksi sijaitsee Väärä-Kalkun itärannalla ja toinen Myllyveden eteläpäässä. Väärä-Kalkku on 1,7 kilometriä pitkä ja 1,2 kilometriä leveä. Se on kuitenkin L-kirjaimen muotoinen, joten sen suurin leveys on vain 600 metriä. Myllyvesi on 2,3 kilometriä pitkä ja 550 metriä leveä.
Järven rantaviivan pituus on 13 kilometriä ja sen rannat ovat vuoroin peltomaata ja metsämaata. Rannat ovat paikoin jyrkkiä, mutta alavat rannat on otettu viljelyyn. Järvialtaiden lähiympäristössä sijaitsee viisi maatilaa ja sen rannoille on rakennettu alle 50 vapaa-ajan asuntoa. Jämsän ja Oriveden välinen raja kulkee järvialtaiden välistä Sulkusalmea pitkin. Molemmista järvialtaista jää noin puolet kummallekin puolelle. Sulkusalmen ylittää Hallin ja Länkipohjan välinen maantie. Se alkaa valtatieltä 9.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueeseen (35.72), jonka Eväjärven valuma-alueeseen (35.723) järvi kuuluu. Järven vedenpinnan korkeus on 105,7 metriä mpy. Myllyveden luusuassa sijaitsee pohjapato, jolla säännöstellään järvialtaiden vedenpintaa. Padon nykyinen lisämerkitys on kalankasvattamoiden vedensaannin turvaaminen.
Myllyvesi on läpivirtausjärvi, joka saa suurimman annoksensa vettä Kalkunjärveltä Korentopohjaan laskevasta Korentosalmesta, mutta vettä tulee huomattavasti myös Väärä-Kalkustakin. Väärä-Kalkkun koillispäähän laskee metsäoja, jonka valuma-alueella sijaitsevat Haukilammi, Pesäjärvi, Ruutana, Vähä-Kartiskajärvi, Kartiskajärvi, Ahvenjärvi ja Saarijärvi. Sen länsirantaan laskee Kaakkojärvi ja Haukijärvi sekä eteläpään Pompunlahteen Hangasjärvi. Myllyveden eteläpään länsirantaan laskee Pärnäjärven kautta myös Tuulijärvi, Junkkajärvi ja Muurainjärvi. Järven laskuoja on Haapaoja eli Vilkkilänjoki, joka laskee 2,6 kilometrin päässä Koljonselkään Vilkkilässä.
Historiaa.
Vuoden 1965 peruskartassa oli kaikkien kolmen järven vedenpinta samalla tasolla. Myllyveden luusuassa toimi kartan mukaan mylly, jonka pato säätelee edelleen järvien vedenpintaa. Mökkiasutus oli jo 1980-luvulla melko tiheää. Silloin oli myllytoiminta loppunut ja kalankasvattamon toiminta alkanut Haapaojan suulla.
Melontareitti.
Hallista Längelmäelle on opastettu melontareitti: Eväjärvi–Kilvenvesi–Velhonvesi–Kalkunjärvi–Myllyvesi–Haapaoja–Ylinenlampi–Jänenjärvi–Koljonselkä.
Hyvää päivää

Hyvää päivää on suomalaisen Neljä Ruusua -yhtyeen kolmas studioalbumi, joka julkaistiin marraskuussa 1989. Levyn on tuottanut Mats Huldén. Albumi nousi parhaimillaan Suomen virallisen albumilistan sijalle 21. Yhteensä listaviikkoja levylle kertyi kymmenen.
”Vastaa!” julkaistiin albumin ensimmäisenä singlenä. Toisena singlenä julkaistiin ”Matkalla”.
Kappaleet.
Kaikki san. ja säv. Ilkka Alanko sekä sov. Neljä Ruusua, ellei muuta mainittu.
Tekijät.
Neljä Ruusua
Tuotanto
World of TRE

World of TRE oli suomalainen yritys, joka vei pohjoismaista muotoilua ja elämäntyyliä kansainvälisille markkinoille. TRE sanoi tuotteidensa edustavan hyvää suunnittelua, laatua, kauneutta ja läpinäkyvyyttä. TRE edusti yli 500 tuotemerkkiä..
Vuonna 2016 perustettu yritys ajautui velkasaaneeraukseen vuonna 2019 ja konkurssiin kesäkuussa 2020.
Historia.
World of TREn perustivat muotoilualan ammattilaiset Tanja Sipilä, Lasse Laine ja Teemu Suviala. Vuonna 2017 omistajaksi tuli myös Flow Festival Oy. Perustajakolmikon lisäksi nimi World of TRE pyrki kuvastamaan myös tekijöiden, asiakkaiden ja kaupan yhteisöä. Design of TREn esikuvia olivat Pariisin Colette, Milanon 10 Corso Como ja Lontoon Dover Street Market.
Tanja Sipilä työskenteli aiemmin Design Forum Finlandin vuonna 2014 lakkautetun myymälän vetäjänä. World of TRE syntyi tavallaan jatkamaan Design Forum Shopin työtä, suomalaisen muotoilun kansainvälistä myynninedistämistä, uudenlaisin keinoin. Teemu Suviala on Facebookin luova johtaja, joka on aiemmin työskennellyt muun muassa Wolff Olinsilla Lontoossa ja Collins-bränditoimistossa New Yorkissa. Lisäksi hän omistaa yhdessä Antti Hinkulan kanssa perustaman luovan toimiston Kokoro &amp; Moin.
Myymälät.
TREn myymälä Mikonkadulla Helsingissä avattiin elokuussa 2016. Sen lisäksi yrityksellä oli liikkeet Forumissa ja Mall of Triplassa. Kesällä 2018 Väinämöisen Linnaan Aleksanterinkadulla avautui matkailijoille suunnattu TRE Salon, joka toimii ennakkovarauksilla. TRE Salonin kuratoidussa kokoelmassa oli vaihtuva valikoima taidetta ja designia suomalaisilta suunnittelijoilta ja taiteilijoilta.
Vuosina 2016 ja 2017 yrityksellä oli pop-up-kauppa Helsinki-Vantaan lentoasemalla. Lisäksi yrityksellä oli vuosittainen joulumarketti TRE Christmas Market Aleksanterinkadun WTC-rakennuksessa sekä Forumissa.
Joukkorahoituskampanjan avulla World of TREn kansainvälistyminen alkoi Aasiasta vuoden 2017 lopulla. Yrityksellä oli Etelä-Koreassa tytäryhtiö ja useita pop-up kauppoja sekä yhteistyötä useiden eri online-alustojen kanssa. Syksyllä 2018 Japanin Hannōssa sijaitsevaan Muumi-puistoon avautui TREn kauppa.
Verkossa World of TRE palveli asiakkaita omassa verkkokaupassa.
Yhteistyökumppanit.
World of TRE teki yhteistyötä muun muassa Helsinki Design Weekin ja Habitaren kanssa. Sen tiloissa järjestettiin usein tapahtumia. TREn myymälässä olivat Frantsilan Scent Lab ja Michelin-kokki Jouni Toivasen ravintola Wild. Tre suunnitteli Helsingissä järjestettävän Flow Festivalin vaatemalliston. TREn vuoden 2016 pop-up-joulumarketille suunniteltu lehti ja lahjapaperi voittivat Grafian Vuoden huiput-muotoilukilpailussa hopeahuippu-palkinnon .
Muut yhteistyökumppanit.
Flow Festival, Helsingin kaupunki, Reaktor, Grafia, Olivia Klein, Frantsila Cosmetics, Helsinki Design Week, Juni Communications, Lenovo, Kulmala, Finlandia Vodka, American Express, Whitetail, Klaus Haapaniemi Giants, Teemu Järvi, Helsinki New, Fullsteam, Brother Christmas, Habitare, Viking Line, Helsinki Contemporary, SuoMu.
Alltid Sommer

Alltid Sommer on Lars Fredriksenin esittämä kappale, joka edusti Norjaa vuoden 1998 Eurovision laulukilpailussa Ison-Britannian Birminghamissa. 
Kappale sijoittui Euroviisuissa kahdeksanneksi 79 pisteellä.
Turun silakkamarkkinat

Turun Silakkamarkkinat pidetään Aurajoen rannassa vuosittain lokakuussa. Järjestäjätahona toimii Turun Kalamarkkinayhdistys ry. Yhdistyksen jäseninä ovat Lions Club Turku/Aninkainen ry, Länsi-Suomen Kalatalouskeskus ry ja Åbolands Fiskarförbund rf. Markkina-alue sijaitsee Martinsillan ja Förin välisellä alueella alueella. 
Silakkamarkkinoiden juurina pidetään vuotta 1636, jolloin Aurajoella järjestettiin syysmarkkinat. Lähes sata vuotta myöhemmin vuoden 1731 syysmarkkinoilla kalaa myytiin 134 kalastajaveneestä, jotka olivat kiinnittyneet lähes samoille paikkoille kuin missä pidetään nykyäänkin markkinat. Tuolloin kalan lisäksi suosittua oli mm. olut, jota tarjottiin krouvissa. Nykymuotoiset Turun Silakkamarkkinat herätti henkiin vuonna 1979 Lions Club Turku/Aninkaisen klubiveljet .
Huhtikuussa järjestetään samalla alueella Turun Saaristolaismarkkinat. 
Tapahtumat keräävät paikalle vuosittain hieman yli 200 myyjää. Kalastajien lisäksi paikalla on muiden muassa käsityöläisiä, leipomoita, makeismyyjiä ja muita elintarvikkeiden myyjiä. Markkinoilla on jaettu silakkajalosteisiin liittyviä palkintoja, joita ovat esimerkiksi "vuoden herkkusilakka"- ja "paras valkosipulisilakka" -palkinnot. 
Nelipäiväisen Silakkamarkkinat-tapahtuman kävijämäärät vaihtelevat vuosittain säästä riippuen 80 000 - 150 000 välillä ja kalatuotteita myydään 50 000- 60 000 kiloa. 
Huhtikuiset Saaristolasimarkkinat ovat kolmipäiväiset.
Kärleken är

Kärleken är on Jill Johnsonin esittämä kappale, joka edusti Ruotsia vuoden 1998 Eurovision laulukilpailussa Ison-Britannian Birminghamissa. 
Kappale sijoittui Euroviisuissa kymmenenneksi 53 pisteellä.
Mathias Jørgensen

Mathias Jattah-Njie Jørgensen eli Zanka (s. 23. huhtikuuta 1990 Kööpenhamina) on tanskalainen jalkapalloilija, pelipaikaltaan keskuspuolustaja. Jørgensen edustaa seurajoukkuetasolla Belgian Jupiler Pro Leaguessa pelaavaa Anderlechtia. Syyskuusta 2021 elokuuhun 2024 hän edusti englantilaista Brentfordia. Hän on edustanut myös FC Kööpenhaminaa, alankomaalaista PSV Eindhovenia, kausina 2017–2019 englantilaista Huddersfield Townia, turkkilaista Fenerbahçea ja kevätkaudella 2020 lainasopimuksella saksalaista Fortuna Düsseldorfia.
Zanka on kauden 2023–2024 loppuun mennessä pelannut pääsarjatasolla Tanskan Superliigassa 211 ottelua, joissa hän on tehnyt 11 maalia, Alankomaiden Eredivisiessa 14 ottelua, joissa hän on tehnyt kaksi maalia, Turkin Superliigassa 18 ottelua, joissa hän on tehnyt kaksi maalia, Saksan Bundesliigassa yhdeksän ottelua tekemättä maaleja ja Englannin Valioliigassa 102 ottelua, joissa hän on tehnyt viisi maalia. Hän on voittanut Tanskassa viisi liigamestaruutta ja viisi cup-mestaruutta.
Jørgensen on pelannut Tanskan maajoukkueessa vuodesta 2008 lähtien. Hän on pelannut maajoukkueessa 37 ottelua ja tehnyt maalin MM-kilpailuissa 2018 Kroatiaa vastaan sekä maaliskuussa 2019 EM-karsintaottelussa Sveitsiä vastaan. Hän pelasi MM-kilpailuissa 2018 kolme ottelua, joista kahdessa täydet minuutit. Hän kuului Tanskan joukkueeseen kesällä 2021 pelatuissa EM-kilpailuissa ja vuoden 2024 EM-kilpailuissa mutta ei saanut peliaikaa.
Henrik Dalsgaard

Henrik Dalsgaard (27. heinäkuuta 1989 Viborg) on tanskalainen jalkapalloilija. Dalsgaard edustaa seurajoukkuetasolla lontoolaista Brentfordia. Hän on edustanut myös Aalborg BK:ta ja SV Zulte Waregemia.
Dalsgaard on pelannut Tanskan maajoukkueessa vuodesta 2013 lähtien. Hän on pelannut maajoukkueessa 26 ottelua ja tehnyt yhden maalin maaliskuussa 2019 EM-karsintaottelussa Sveitsiä vastaan. MM-kilpailuissa 2018 hän pelasi Tanskan kaikki neljä ottelua alusta loppuun.
Jonas Lössl

Jonas Bybjerg Lössl (1. helmikuuta 1989 Kolding) on tanskalainen jalkapalloilija, joka edustaa Brentfordia lainalla Midtjyllandista. Hänen pelipaikkansa on maalivahti. Lössl on edustanut Midtjyllandia, Guingampia, Mainz 05:tä, Huddersfield Townia ja Evertonia. Hän on pelannut Tanskan maajoukkueessa yhden ottelun vuonna 2016.
Lössl palasi FC Midtjyllandin joukkueeseen helmikuussa 2021 pelattuaan vajaat seitsemän vuotta ulkomailla. Hän on pelannut Tanskan Superliigassa 140 ottelua, Ranskan Ligue 1:ssä 67 ottelua, Saksan Bundesliigassa 27 ottelua, Englannin Valioliigassa 69 ottelua ja Englannin mestaruussarjassa 15 ottelua.
Living My Life Without You

Living My Life Without You on Stig Van Eijkin esittämä kappale, joka edusti Norjaa vuoden 1999 Eurovision laulukilpailussa Israelin Jerusalemissa. 
Kappale sai Euroviisuissa 35 pistettä ja sijoittui 23 maan joukosta sijalle 14.
Jens Stryger Larsen

Jens Stryger Larsen (21. helmikuuta 1991 Sakskøbing) on tanskalainen jalkapalloilija. Hän on pelipaikaltaan keskikenttäpelaaja tai laitapuolustaja. Hän edustaa seurajoukkuetasolla turkkilaista Trabzonsporia. Hän on edustanut aiemmin kotimaassaan Brøndby IF:ää ja FC Nordsjællandia, itävaltalaista FK Austria Wieniä sekä italialaista Udinesea.
Larsen on pelannut Tanskan maajoukkueessa vuodesta 2016 lähtien. Hän on pelannut maajoukkueessa 49 ottelua ja tehnyt niissä kolme maalia: ensimmäisessä maaottelussaan Liechtensteinia vastaan, maaliskuussa 2021 MM-karsintaottelussa Moldovaa vastaan ja kesäkuussa 2022 Kansojen liigan ottelussa Itävaltaa vastaan. MM-kilpailuissa 2018 hän pelasi täydet minuutit Tanskan kolmessa alkulohko-ottelussa mutta jäi vaihtopelaajaksi neljännesvälieräottelussa Kroatiaa vastaan. Kesällä 2021 pelatuissa EM-kilpailuissa Larsen tuli vaihdosta kentälle kolmessa alkulohko-ottelussa ja pelasi sitten avauskokoonpanossa neljännesvälieräottelussa Walesia, puolivälieräottelussa Tšekkiä ja tappiollisessa välieräottelussa Englantia vastaan.
Kalkunjärvi

Kalkunjärvi on Pirkanmaalla Orivedellä Ristijärven lähellä ja Jämsän Korvenkylän seudulla sijaitseva järvi. Sen vedenpinnan korkeus on samalla tasolla Myllyveden ja Väärä-Kalkun vedenpintojen kanssa.
Maantietoa.
Järven pinta-ala on 38 hehtaaria. Se on 1,3 kilometriä pitkä ja 400 metriä leveä. Salmenvainion niemi jakaa lounaispää kahteen lahteen, joista eteläisemmässä on luusua. Järvellä on kartan mukaan yksi saari ja se on asuttu. Järven rantaviivan pituus on 3,6 kilometriä ja sen rannat ovat metsämaata ja peltomaata. Järvellä on yksi maatila ja seitsemän vapaa-ajan asuntoa. Sulkusalmen ylittää Hallin ja Länkipohjan välinen maantie. Se alkaa valtatieltä 9.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueeseen (35.72), jonka Eväjärven valuma-alueeseen (35.723) järvi kuuluu. Järven vedenpinnan korkeus on 105,7 metriä mpy, mikä on sama kuin Myllyvedellä ja Väärä-Kalkulla. Ainoa vesistö, joka laskee järveen, on Velhonvesi. Sen lasku-uomana on Mäntyskoski, jossa on kahden metrin pudotus.
Historiaa.
Vuoden 1965 peruskartassa oli järvellä vielä neljä maatilaa ja vuoden 1981 kartassa näkyy järvellä jo neljä mökkiä. Halliin menevä tie kulki Kalkun talon vierestä, mutta sen kulku on muutettu 1990-luvulla tai sen jälkeen.
Melontareitti.
Hallista Längelmäelle on opastettu melontareitti: Eväjärvi–Kilvenvesi–Velhonvesi–Kalkunjärvi–Myllyvesi–Haapaoja–Ylinenlampi–Jänenjärvi–Koljonselkä.
Lukas Lerager

Lukas Lerager Reiff (s. 12. heinäkuuta 1993 Gladsaxe) on tanskalainen jalkapalloilija. Hän on keskikenttäpelaaja. Lerager edustaa seurajoukkuetasolla Italian Serie A:ssa pelaavaa Genoaa. Aiemmin hän on pelannut belgialaisessa Zuite Waregemissa ja ranskalaisessa Bordeaux'ssa sekä kotimaassaan Akademisk Boldklubissa ja Viborgissa. Hän on pelannut Tanskan maajoukkueessa vuodesta 2017 lähtien kymmenen ottelua ja tehnyt niissä yhden maalin. Hän kuului Tanskan joukkueeseen MM-kilpailuissa 2018 mutta pääsi kentälle vain Ranskaa vastaan pelatun alkulohko-ottelun viime hetkillä.
All Out of Luck

All Out of Luck on Selman esittämä kappale, joka edusti Islantia vuoden 1999 Eurovision laulukilpailussa Israelin Jerusalemissa. 
Kappale sijoittui Euroviisuissa toiseksi 146 pisteellä.
Frederik Rønnow

Frederik Riis Rønnow (s. 4. elokuuta 1992 Horsens) on tanskalainen jalkapalloilija, pelipaikaltaan maalivahti. Hän on kesästä 2021 alkaen edustanut seurajoukkuetasolla Saksan Bundesliigassa pelaavaa Union Berliniä. Hän siirtyi kesällä 2018 kotimaastaan saksalaisseura Eintracht Frankfurtiin ja pelasi kauden 2020–2021 lainalla Bundesliigan Schalkessa. Hän on edustanut kotimaassaan AC Horsensia, Esbjerg fB:tä ja Brøndby IF:ää.
Rønnow on pelannut Tanskan A-maajoukkueessa vuodesta 2016 alkaen kymmenen ottelua. Hän on ollut varamaalivahtina MM-kilpailuissa 2018, EM-kilpailuissa 2021, MM-kilpailuissa 2022 ja EM-kilpailuissa 2024. Hän on pelannut myös Tanskan nuorisomaajoukkueissa.
Rønnow on pelannut Frankfurtissa kausina 2018–2020 yhteensä 11 bundesliigaottelua, ja Schalkessakin hänelle kertyi 11 liigaottelua. Union Berlinissä hän pelasi ensimmäisellä kaudellaan seitsemän bundesliigaottelua mutta nousi kaudella 2022–2023 joukkueen ykkösmaalivahdiksi ja pelasi 29 liigaottelua. Kaudella 2023–2024 hän pelasi 33 bundesliigaottelua. Mestarien liigassa hän on pelannut kuusi ottelua Union Berlinissä kaudella 2023–2024. Eurooppa-liigassa hän on pelannut kuusi ottelua Esbjergissä, seitsemän Frankfurtissa ja kymmenen Union Berlinissä. Hän voitti Tanskan cupin Brøndbyn joukkueessa vuonna 2018.
Descendants 2

Descendants 2 on vuonna 2017 julkaistu nuorille suunnattu musiikkipitoinen fantasiaelokuva, jonka on ohjannut Kenny Ortega. Se on jatkoa vuonna 2015 julkaistulle elokuvalle "Descendants". Myös jatko-osan päärooleja näyttelevät Dove Cameron, Cameron Boyce, Sofia Carson ja Booboo Stewart.
"Descendants 2" julkaistiin 21. heinäkuuta 2017 Disney Channel -elokuvana. Disney julkaisi elokuvan myös omistamillaan ABC-, Disney XD-, Freeform-, Lifetime- ja Lifetime Movies -kanavilla.
20. heinäkuuta 2017 julkaistiin elokuvan soundtrack, joka nousi ensimmäisellä viikolla Billboard 200 -listan kuudennelle sijalle.
Tuotanto.
Elokuussa 2015 Disney ilmoitti tuottavansa jatko-osan elokuvalle "Descendants". Kesäkuussa 2016 ilmoitettiin kuvauksien alkavan jo saman kesän aikana.
"" -animaatiosarjassa ääninäyttelijänä toiminut China Anne McClain kiinnitettiin Ursulan tyttären, Uman rooliin kesällä 2016.
This Time I Mean It

This Time I Mean It on Michael Teschlin ja Trine Jepsenin esittämä kappale, joka edusti Tanskaa vuoden 1999 Eurovision laulukilpailussa Israelin Jerusalemissa. 
Kappale sijoittui Euroviisuissa 23 maan joukosta sijalle 8. 71 pisteellä.
Race 2

Race 2 on vuonna 2013 ensi-iltansa saanut intialainen hindinkielinen toimintaelokuva. Sen ohjasivat Abbas Burmawalla ja Mustan Burmawalla, jotka tunnetaan yhdessä nimellä Abbas-Mustan. Se on jatkoa vuoden 2008 elokuvalle "Race".
When Spirits Are Calling My Name

When Spirits Are Calling My Name (alun perin ruotsiksi "När vindarna viskar mitt namn") on Roger Pontaren esittämä kappale, joka edusti Ruotsia vuoden 2000 Eurovision laulukilpailussa Tukholmassa. 
Kappale sijoittui Euroviisuissa 24 maan joukosta sijalle 7. 88 pisteellä.
Neljä Ruusua (albumi)

Neljä Ruusua on suomalaisen Neljä Ruusua -yhtyeen debyyttistudioalbumi, joka julkaistiin huhtikuussa 1987.
Levyltä julkaistiin single ”Sulje oveni”. Kappale on Ukri Pulliaisen käännös Tim Ricen sanoittamasta ja Andrew Lloyd Webberin säveltämästä ”Close Every Door” -kappaleesta musikaalista "Joseph and the Amazing Technicolor Dreamcoat".
Kappaleet.
Kaikki san. ja säv. Ilkka Alanko sekä sov. Neljä Ruusua, ellei muuta mainittu.
Arvostelut.
Rumba kehui albumin kappaleita ”tarttuviksi, koukkuisiksi, monipuolisiksi ja vahvoiksi”. Kiitosta keräsivät myös yhtyeen soitto, Alangon laulu ja kappaleiden sovitukset. Tuotantoa kuitenkin kritisoitiin ”jollain lailla vaisuksi”.
Tekijät.
Neljä Ruusua
Tuotanto
La Cumparsita

La Cumparsita on yksi tunnetuimmista eteläamerikkalaisista tangoista. Uruguaylaisen arkkitehtiopiskelijan Gerardo Matos Rodríguezin (1897–1948) alun perin marssiksi säveltämä kappale tunnetaan Suomessa myös Kullervon tekemän sanoituksen mukaan nimellä Hiljaa yössä.
Maailmanlaajuisesti ”La Cumparsitasta” tunnetaan ainakin puolentoista tuhatta levytystä.
Historiaa.
Uruguaylainen arkkitehtiopiskelija Gerardo Matos Rodríguez teki sävelmän alun perin marssiksi tulevaa opiskelijakarnevaalin kulkuetta varten vuoden 1915 paikkeilla. Nimi ”La Cumparsita” tarkoittaakin ”pientä paraatia”. Nuori säveltäjä Rodríguez kääntyi montevideolaisessa kahvilassa soittaneen Robert Firpon puoleen ja pyysi apua sävelmänsä viimeistelyyn. 
Firpo vaihtoi rytmin marssista tangoksi sekä yhdisti sävelmään otteita omasta tangostaan ”La gaucha Manuela” ja Giuseppe Verdin oopperasta "Trubaduuri". Kappaleen ensimmäisiä levyttäjiä olivat Firpon ja Alonso Minotton orkesterit 1916 ja 1917. 
Kappale vaipui unohduksiin lähes kymmeneksi vuodeksi, kunnes vuonna 1924 Pascual Contursi ja Enrique Maroni tekivät melodiaan omia muutoksiaan ja sanoituksen, ja julkaisivat sen sitten nimellä ”Si supieras”. Carlos Gardelin levyttämänä siitä tuli suuri hitti, joka levisi Ranskan kautta myös muualle Eurooppaan. Gerardo Matos Rodríguez yritti saada osansa rojalteista monessa eri oikeudenkäynnissä, mutta hänen kannaltaan myönteinen ratkaisu saatiin lopulta vasta hänen kuolemansa 1948 jälkeen, jolloin hyöty jäi perikunnalle.
”La Cumparsita” nimettiin synnyinmaassaan Uruguayssa vuonna 1997 maan ”kulttuuriseksi kansallislauluksi”.
”La Cumparsita” Suomessa.
Suomessa ”La Cumparsitaa” alettiin levyttää 1920-luvun lopulla. Vuonna 1929 sen levyttivät nimellä ”Tropiikin yö” Aarne Salonen ja Kansanorkesteri, eli Dallapé. Instrumentaaliversioita siitä tallensivat muiden muassa hanuristit Viljo Vesterinen (1944), Lasse Pihlajamaa (1955) ja Taito Vainio (1959).
Vuonna 1953 Kullervo teki sävelmään tekstin ”Hiljaa yössä”, jonka levyttivät ensimmäisenä Olavi Virta ja Metro-Tytöt vuonna 1953 Toivo Kärjen sovituksena. Virta levytti tangon myös Harmony Sistersin kanssa 1956. Muita suomalaislevytyksiä ovat tehneet Kipparikvartetti (1957), Eino Grön (1973 ja 1984), Reijo Taipale (1973 ja 1990) ja Kivikasvot (1974). 
Sauvo Puhtilan tekstillä ”La Cumparsitan” ovat levyttäneet Vieno Kekkonen (1959) ja Kari Tapio (1990), Sirkka-Liisa Sassin tekstillä Arja Saijonmaa. Jukka Virtanen sanoitti sen Marjatta Leppäsen laulettavaksi Leppäsen, Virtasen ja Matti Kuuslan ravintolashow’hun, jonka lauluja tallennettiin myös albumille "Ilta Adlonissa" (1972). Ahti Taponen teki uusia tangosuomennoksia Tapani Kansan albumille "Päivä jolloin rakastat" (1999), ja mukana on myös ”La Cumparsita”.
My Heart Goes Boom

My Heart Goes Boom on Charmedin esittämä kappale, joka edusti Norjaa vuoden 2000 Eurovision laulukilpailussa Tukholmassa. 
Kappale sijoittui Euroviisuissa 24 maan joukosta sijalle 11. 57 pisteellä.
Sports Centre Triglav

Sports Centre Triglav on Pokljukassa, Luoteis-Sloveniassa sijaitseva ampumahiihtostadion.
Stadionilla kilpaillaan liki vuosittain ampumahiihdon maailmancupissa. Kilpailuajankohta on yleensä ollut joko joulu- tai maaliskuussa. Pokljuka on myös järjestänyt ampumahiihdon maailmanmestaruuskilpailut kokonaisuudessaan kerran; vuonna 2001. Pokljuka sai Tjumenista siirretyt vuoden 2021 MM-kilpailut järjestettäväkseen.
Stadion saa nimensä Slovenian Triglav-vuoresta, jonka läheisyydessä se sijaitsee. Kilpailujen aikana varsinainen kisakylä sijaitsee 50 km päässä stadionista Šenčurissa ja useimmat kilpailijat asuvat noin 20 km päässä Bledissä. Urheilijat, toimitsijat ja katsojat kuljetetaan stadionille bussein, sillä stadion sijaitsee hankalastitavoitettavissa kapean tien päässä ja pysäköintitila on rajallinen.
Vysočina Arena

Vysočina Arena on Nové Město na Moravěssa, keski-Tšekissä sijaitseva ampuma- ja maastohiihtostadion. Stadionilla kilpaillaan liki vuosittain ampumahiihdon maailmancupissa tai IBU-Cupissa sekä maastohiihdon maailmancupissa. Se on katsojamäärältään yksi suurimmista kilpailukeskuksista kummankin lajin kilpailukalentereissa. Vysočina Arena on myös isännöinyt ampumahiihdon maailmanmestaruuskilpailut kokonaisuudessaan kerran; vuonna 2013.
Stadion muutettiin ampumahiihtokäyttöön vuonna 2006, mutta se on toiminut maastohiihtokeskuksena jo aiemmin. Ensimmäiset IBU-Cupin kilpailunsa se järjesti jo vuonna 2007. Maailmancupia se pääsi isännöimään vasta vuonna 2012 mm-kisojen esikilpailuina. Sen jälkeen sitä on nähty maailmancupissa epäsäännöllisesti huolimatta sen suuresta katsojakapasiteetista, jota on useaan otteeseen kasvatettukin. Viimeisin laajennus tehtiin vuoden 2016 maailmancupin kilpailuja varten.
Vysočina Arenan ladut ovat pitkälti asfaltoidut, josta johtuen sitä käytetään ahkerasti myös rullahiihtoon ja pyöräilyyn. Stadion on isännöinyt myös kesäampumahiihdon maailmanmestaruuskilpailuja vuonna 2011 ja tulee uudelleen isännöimään niitä kesällä 2018.
Control (videopeli)

Control on suomalaisen Remedy Entertainmentin kehittämä ja 505 Gamesin julkaisema kolmannen persoonan ammuntapeli. Peli julkaistiin 27. elokuuta Microsoft Windowsille, PlayStation 4:lle ja Xbox Onelle. Pelin Windows-versio julkaistiin alunperin yksinoikeudella Epic Gamesin Epic Games Store -kauppapaikassa. Peli julkaistiin 27. elokuuta 2020 Steamin kauppapaikalle. Pilvipohjainen Nintendo Switch -versio pelistä julkaistiin lokakuussa 2020.
Peli tunnettiin aiemmin projektinimellä "P7". Peli on yliluonnollinen toimintaseikkailupeli, joka sijoittuu yhdysvaltalaisen "Federal Bureau of Controlin" virastotaloon. Remedyn viestintäjohtaja Thomas Puhan mukaan peli korostaa pelattavuutta ja pelaajan vaikutusmahdollisuuksia aiempia Remedyn pelejä enemmän.
Pelille julkistettiin jatko-osa "Control 2" marraskuussa 2022. Peli julkaistiin PlayStation 5- ja Xbox Series X ja Series S -konsoleille helmikuussa 2021. 
Juoni.
"Controlin" maailmassa maailmankaikkeus on täynnä voimia, olentoja ja ulottuvuuksia. Ihmiskunnan suojaksi ja satunnaisten outojen ja todellisuuden lakeja rikkovien ilmiöiden jälkien siivoamiseksi on perustettu Hallintavirasto, huippusalainen varjo-organisaatio, jonka tukikohtaan, Federal Bureau of Control (FBC) -rakennukseen peli sijoittuu.
Pelaaja pelaa pelin päähenkilönä Jesse Fadeninä, viraston uutena johtajana, ja tutkii Vanhinta Taloa (The Oldest House) – FBC:n paranormaalien ilmiöiden päämajaa jossa vaihtoehtoiset ulottuvuudet ja todellisuudet risteytyvät, löytääkseen kadonneen veljensä Dylanin.
Virastoon on soluttautunut todellisuutta korruptoiva mystinen paha voima, ”sähinä” ("Hiss"). Faden hyödyntää erilaisia yliluonnollisia kykyjä kuten telekinesiaa ja lyhyen matkan teleporttausta voittaakseen vihollisen. Pelaaja saa kykyjä löytämällä yliluonnollisia Object of Power -esineitä toisesta ulottuvuudesta, joita ovat esimerkiksi lankapuhelin tai levyke.
Vastaanotto.
Julkaisun jälkeen "Control" sai positiivisia arvioita kriitikoilta, ja monet pelijulkaisut nimesivät sen yhdeksi vuoden 2019 parhaista peleistä. Esimerkiksi IGN, Game Informer, Electronic Gaming Monthly, Eurogamer ja GamesRadar+ nimesivät "Controllin" vuoden peliksi.
Peli oli ehdolla lukuisiin palkintoihin, ja voitti usean liittyen pelin taiteeseen ja suunnitteluun. Joulukuuhun 2020 mennessä peli oli myynyt oli kaksi miljoonaa kopiota kaikilla alustoilla.
Peliä on kritisoitu sen suorituskykyongelmista PlayStation 4- ja Xbox One -konsoleilla. Peliä on kuvattu ”pelikelvottomaksi” vanhemmilla konsoleilla.
Remedy on kertonut työskentelevänsä päivitysversion parissa.
Tell Me!

Tell Me! on Augustin ja Telman esittämä kappale, joka edusti Islantia vuoden 2000 Eurovision laulukilpailussa Tukholmassa. 
Kappale sijoittui Euroviisuissa 24 maan joukosta sijalle 12. 45 pisteellä.
Tapan kunta

Tapan kunta sijaitsee Pohjois-Virossa Länsi-Virumaan maakunnassa vajaat sata kilometriä Tallinnasta kaakkoon.
Sijainti.
Kunta rajoittuu pohjoisessa Anijan, Kuusalun, Kadrinan ja Rakveren kuntiin, idässä Vinniin ja Väike-Maarjaan sekä etelässä Järvamaan Järvaan.
Hallinto.
Tapan kunta muodostettiin vuoden 2017 kuntauudistuksessa yhdistämällä vanha Tapan kunta ja Tamsalun kunta uudeksi Tapan kunnaksi. Vuonna 2018 Tapassa oli 11 252 asukasta.
Kunta muodostuu Tamsalun ja Tapan epäitsenäisistä kaupungeista (linn, asustusüksus), Lehtsen ja Sääsen pienkauppaloista (alevik) ja 55 kylästä (küla). Kunnan hallinnollinen keskus on Tapan kaupunki.
Liikenne.
Rautatie Tallinnasta haarautuu Tapassa Narvaan ja Tarttoon. Valtatie 5 Rakverestä Pärnuun kulkee Tapan kautta.
Listen to Your Heartbeat

Listen to Your Heartbeat (alun perin ruotsiksi "Lyssna till ditt hjärta") on Friendsin esittämä kappale, joka edusti Ruotsia vuoden 2001 Eurovision laulukilpailussa Tanskan Kööpenhaminassa.
Kappale sijoittui Euroviisuissa viidenneksi 100 pisteellä.
Viru-Nigulan kunta

Viru-Nigulan kunta sijaitsee Suomenlahden rannalla Pohjois-Virossa Länsi-Virumaan maakunnassa Tallinnan ja Narvan puolessavälissä.
Sijainti.
Kunta rajoittuu pohjoisessa Suomenlahteen, idässä Lüganuseen, etelässä Vinniin ja Rakvereen sekä lännessä Haljalaan.
Hallinto.
Viru-Nigulan kunta muodostettiin vuoden 2017 kuntauudistuksessa yhdistämällä vanha Viru-Nigulan kunta, Kundan kaupunki ja itävirumaalainen Aseri uudeksi Viru-Nigulan kunnaksi. Viru-Nigulassa on 5 981 asukasta (1.1.2018).
Kunta muodostuu Kundan epäitsenäisestä kaupungista (linn, asustusüksus), Aserin ja Viru-Nigulan pienkauppaloista (alevik) ja 43 kylästä (küla). Kunnan hallinnollinen keskus on Kundan kaupunki.
Liikenne.
Valtatie 1 Tallinnasta Narvaan kulkee Viru-Nigulan kautta. Kundassa on tavarasatama.
Angel (Two Trickyn kappale)

Angel on Two Trickyn esittämä kappale, joka edusti Islantia vuoden 2001 Eurovision laulukilpailussa Tanskan Kööpenhaminassa.
Kappale sijoittui Euroviisuissa jaetulle viimeiselle sijalle yhdessä Norjan kanssa 3 pisteellä.
On My Own

On My Own on Haldor Lægreidin esittämä kappale, joka edusti Norjaa vuoden 2001 Eurovision laulukilpailussa Tanskan Kööpenhaminassa.
Kappale sijoittui Euroviisuissa jaetulle viimeiselle sijalle yhdessä Islannin kanssa 3 pisteellä.
Ennen kuolemaa (kappale)

Ennen kuolemaa ("Avant de mourir") on romanialaissyntyisen salonkiviulistin Georges Boulangerin säveltämä musiikkikappale 1920-luvun keskivaiheilta. Boulangerin oma instrumentaalilevytys kappaleesta on hidas ja vaihtuvatempoinen sovitus viululle ja pianolle, mutta paremmin sävelmä tunnetaan myöhempänä beguine- tai tangorytmisenä iskelmänä. Suomeksi sitä lauletaan eniten Kullervon sanoin, jotka alkavat ”Kun ennen kuljin mietteissäin ja tunsin tuskaa polttavaa...”. Kappaleen väitetään aiheuttaneen järkyttävän itsemurha-aallon Budapestissa Unkarissa.
Olavi Virta levytti laulun 1944 Kerttu Mustosen kanssa tekemällään sanoituksella ja 1953 Kullervon tekstillä. Muita levyttäjiä ovat Eino Grön (1963), Martti Siiriäinen (1975), Eino Valtanen (1978), Vesa-Matti Loiri (1983), Topi Sorsakoski (1985) ja Arja Saijonmaa (1994). Instrumentaaliversoita ovat tehneet muun muassa Pärre Förars ja Ingmar Englund (1956), Pauli Granfelt (1959), Taito Vainio (1959) ja Ossi Runne (1963). Olavi Virta sai vuoden 1953 levytyksestään yhden kolmesta kultalevystään vuonna 1972.
Englanniksi laulu sai 1939 sanoituksen nimeltä ”My Prayer”, ja sen kuuluisimpia levytyksiä ovat Glenn Millerin big band -sovitus samalta vuodelta sekä The Plattersin doo-wop-tyylinen versio vuodelta 1956.
Tell Me Who You Are

Tell Me Who You Are on Malenen esittämä kappale, joka edusti Tanskaa vuoden 2002 Eurovision laulukilpailussa Viron Tallinnassa. 
Kappaleen tanskankielinen versio voitti euroviisukarsintana toimineen "Dansk Melodi Grand Prix 2002" -kilpailun. Euroviisuja varten se käännettiin englanniksi.
Eurovision laulukilpailussa.
Kappale esitettiin vuoden 2002 Eurovision laulukilpailussa 25. toukokuuta neljäntenätoista, Suomen kappaleen "Addicted to You" jälkeen ja ennen Bosnia ja Hertsegovinan edustuskappaletta "Na jastuku za dvoje". Kilpailun lopputuloksissa kappale sijoittui viimeiseksi 7 pisteellä. 
Heikon menestyksen takia Tanska joutui jättämään väliin vuoden 2003 Eurovision laulukilpailun.
Saadut pisteet.
"Tell Me Who You Are" sai pisteitä eri mailta seuraavasti:
Never Let It Go

Never Let It Go on Afro-diten esittämä kappale, joka edusti Ruotsia vuoden 2002 Eurovision laulukilpailussa Viron Tallinnassa. 
Kappale sijoittui Euroviisuissa 24 maan joukosta sijalle 8. 72 pisteellä.
Electronic Entertainment Expo 2018

 
Electronic Entertainment Expo 2018 (lyh. E3 2018) oli kahdeskymmenesneljäs Electronic Entertainment Expo -tapahtuma.
Tapahtuman järjesti Entertainment Software Association (ESA) Los Angeles Convention Centerissä kesäkuun 9.–14. päivä vuonna 2018.
Tulisuudelma

Tulisuudelma ("El Choclo") on argentiinalaisen Angel Villoldon 1900-luvun taitteessa säveltämä ja sanoittama tango. Sen suomenkielinen teksti on Kullervon, ja se alkaa sanoilla ”Sun tulisuudelmasi tähden aatos entää...”. Laulua pidetään yhtenä varhaisimmista argentiinalaisista tangoista.
Historiaa.
”El Choclon” arvellaan sävelletyn 1898, ja sen ensiesityksen tiedetään tapahtuneen vuonna 1903 eräässä kahvilassa Buenos Airesissa. Kappaleen nimi tarkoittaa suomeksi maissintähkää, ja säveltäjän sisaren mukaan se tarkoittaa muuatta paikallista kovaotteista sutenööriä, joka oli saanut lempinimensä kullankeltaisista hiuksistaan. Lauluteksti oli alun perin humoristinen ja katuelämästä kertova, kuten muissakin varhaisissa tangoissa. Lauluntekijä Villoldo täydensi omaa sanoitustaan myöhemmin. Vuonna 1930 lauluun teki uuden sanoituksen Marambio Catán ja vuonna 1947 Enrique Santos Discépolo, jonka teksti nousi sittemmin suosituimmaksi laulun espanjankielisissä levytyksissä.
Englanniksi laulun on levyttänyt nimellä ”Kiss of Fire” muun muassa Louis Armstrong vuonna 1955.
”Tulisuudelma” Suomessa.
Laulun levyttivät suomeksi ensimmäisenä Rita Elmgren ja toisena Olavi Virta ja Metro-tytöt, molemmat vuonna 1953. Muita suomalaislevyttäjiä ovat Eino Grön (1963), Eero Savolainen (1974), Väinö Lehtinen (1978), Erkki Junkkarinen (1979), Reijo Taipale (1990), Tarja Ylitalo (1990) ja Tapani Kansa (1999). Instrumentaaliversioita ”Tulisuudelmasta” ovat levyttäneet muiden muassa Esko Könönen (1961), Reijo Lehtovirta (1973) ja Francis Goya (1993).
Kappaleen mukaan ovat nimensä saaneet muun muassa Hotelli Vantaan tanssiravintola Tulisuudelma ja MTV:n 1990-luvun alussa televisioima "Tulisuudelma"-tanssiorkesterikilpailu.